তারাগঞ্জ বাংলাদেশের রংপুর জেলার অন্তর্গত একটি উপজেলা।  ১৯৮৩ সালে তারাগঞ্জ উপজেলা গঠিত হয়। উপজেলাটি রংপুর জেলা শহর হতে ২৬ কি.মি.পশ্চিমে অবস্থিত। তারাগঞ্জ উপজেলায় ইউনিয়ন ৫,মৌজা ৪০,গ্রাম ৪১।  পূর্বে তারাগঞ্জ উপজেলা বদরগঞ্জ উপজেলার অন্তর্ভূক্ত  ছিল। কথিত আছে যে,বহুদিন আগে তারা বিবি নামে একজন পূন্যবতী মহিলা এখানে বাস করতেন। তারাগঞ্জ হাটের পার্শ্বেই তাঁর মাজার বিদ্যমান। এ মাজারকে কেন্দ্র করে এখানে একটি বাজার গড়ে উঠে। পরবর্তীকালে উক্ত তারা বিবির নামানুসারে স্থানটির নাম হয় তারাগঞ্জ।  জনশ্রূতি ছাড়া তারাগঞ্জ উপজেলার নামের সমর্থনে কোন ঐতিহাসিক তথ্য সম্বলিত দলিল দস্তাবেজ পাওয়া যায়নি।    বিদ্যালয়/কলেজ/মাদ্রাসা:  তারাগঞ্জ উপজেলায় কলেজ ০৬টি, মাধ্যমিক বিদ্যালয় ১৪ টি, মাদ্রাসা ১২ টি, প্রাথমিক বিদ্যালয় ৭১ টি রয়েছে ।  আয়তনঃ ১১.৪৬ বর্গ  কিঃমিঃ ।  জনসংখ্যাঃ ১১৫৯৯; পুরুষ ৫২.৬৭%, মহিলা ৪৭.৩৩%  শিক্ষার হারঃ ২৯.৮% ।